CELEX: 62013CN0345
Language: fi
Date: 2013-06-24 00:00:00
Title: Asia C-345/13: Ennakkoratkaisupyyntö, jonka Supreme Court (Irlanti) on esittänyt 24.6.2013 — Karen Millen Fashions Ltd v. Dunnes Stores, Dunnes Stores (Limerick) Ltd

7.9.2013   
            
            
               FI
            
            
               Euroopan unionin virallinen lehti
            
            
               C 260/26
            
         Ennakkoratkaisupyyntö, jonka Supreme Court (Irlanti) on esittänyt 24.6.2013 — Karen Millen Fashions Ltd v. Dunnes Stores, Dunnes Stores (Limerick) Ltd
   (Asia C-345/13)
   2013/C 260/47
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Supreme Court
   
      Pääasian asianosaiset
   
   
      Kantaja: Karen Millen Fashions Ltd
   
      Vastaaja: Dunnes Stores ja Dunnes Stores (Limerick) Ltd
   
      Ennakkoratkaisukysymykset
   
   
               1)
            
            
               Kun tarkastellaan sellaisen mallin yksilöllistä luonnetta, jonka väitetään olevan oikeutettu yhteisömallista 12.12.2001 annetussa neuvoston asetuksessa (EY) N:o 6/2002 (1) tarkoitettuun rekisteröimättömän yhteisömallin suojaan, onko kyseisen asetuksen 6 artiklassa tarkoitettua asiantuntevan käyttäjän mallista saamaa yleisvaikutelmaa arvioitava sen perusteella, poikkeaako se yleisvaikutelmasta, jonka asiantunteva käyttäjä on saanut (a) muista yksittäisistä malleista, jotka ovat tulleet aiemmin tunnetuksi, vai (b) mistä tahansa useiden tällaisten aiempien mallien tunnettujen piirteiden yhdistelmästä?
            
         
               2)
            
            
               Ovatko yhteisömalleja käsittelevät tuomioistuimet velvollisia pitämään rekisteröimätöntä yhteisömallia pätevänä yhteisömallista 12.12.2001 annetun neuvoston asetuksen (EY) N:o 6/2002 85 artiklan 2 kohdassa tarkoitetulla tavalla, jos yhteisömallin haltija pelkästään osoittaa, miten hänen yhteisömallinsa on luonteeltaan yksilöllinen, vai onko haltija velvollinen näyttämään toteen, että malli on luonteeltaan yksilöllinen kyseisen asetuksen 6 artiklassa tarkoitetulla tavalla?
            
         
      (1)  EYVL L 3, s. 1.